# Malaria

Malariarisikogebiet mit Chemoprofylaxeempfäälige vo dr DTG (Stand: 2005)
**Malaria** (vo latiin. *mala aria* oder *mal’aria* ‚schlächti Luft‘, bsundrigs sonigi us Sümpf) – au **Sumpffieber**, **Wäggselfieber** oder **Chalts Fieber**, uf Alemannisch au **s chalt Wee** – isch e Droopechranket, wo vom äizällige Parasit vo dr Gattig *Plasmodium* verursacht wird. Früener isch d Malaria au im alemannische Ruum vorchoo, aber sit de Drochelegig vo de Sümpf isch si dört verschwunde.

## Verbräitig

D Chrankhet wird hützudags hauptsächlig in de Droope und Subdroope dur e Stich vom ene wiiblige Schnoogg (Moskito) vo dr Gattig *Anopheles* überdräit. Usserhalb vo dene Gebiet löse gläägentlig Moskito, wo dur e Luftvercheer iigschleppt wärde, die sogenannti „Flughaafe-Malaria“ us. Alli Persone im dr Umgääbig vo Flughääfe si in Gfoor, z. B. Lüt wo im Flughaafe schaffe oder in dr Nööchi woone. D Chranket cha au dur Bluettransfusione und bi Laborunfäll überdräit wärde und au en Aasteckig vo dr Mueter uf e Fötus isch mööglig, wenn d Plazenta (bsundrigs wääred dr Geburt) verletzt wird. Dr Mensch und d Anopheles-Schnoogge si s äinzige nennenswärte Erreegerreserwuar vo de humanpathogene Plasmodie.

En Anopheles-Schnoogg bim Bluetsuuge
Mit Compiutermodäll häi Forscher vo dr University of Washington z Seattle für s Joor 2010 öbbe 1,2 Millione Doodesfäll wägen ere Malariainfekzion usgrächnet uf Grund vo Date vo 1980 bis 2010. Noch dene het d Malariastärblikäit im Joor 2004 mit 1,8 Millione Doodesfäll e Höhepunkt erräicht.

Z Dütschland müesse Fäll vo Malaria gmäldet wärde.

## Erreger

Bis vor churzem häi nume vier Erreeger as humanpathogen gulte: *Plasmodium falciparum, Plasmodium vivax, Plasmodium ovale* und *Plasmodium malariae*. Noch nöiste Forschigsergäbniss gseet s us, wie wenn e witere Stamm us Südostasie, *Plasmodium knowlesi,* wo mä dänggt het, ass er hauptsächlig für Makake gföörlig sig, mee Mensche as mä aagnoo het, chönn infiziere.
D Stämm underschäide sich seer was dr Verlauf vo dr Chranket und iiri geografischi Verbräitig aagoot. *Plasmodium falciparum* isch dr Erreeger, wo klinisch am wichdigste und bedrooligste isch.

## Sümptoom

D Sümptoom vo dr Malaria si hoochs Fieber, wo immer wider, vilmol periodisch, zrugg chunnt, Schüttelfrost, Beschwärde im Maage-Darm-Drakt und Chrämpf. Bsundrigs bi Chinder cha d Chrankhet schnäll zum Koma und Dood füere.

## Litratuur

### Büecher uf Dütsch

* Jürgen Knobloch: *Malaria – Grundlagen und klinische Praxis*. Uni-Med, Breme 2002, ISBN 3-89599-623-8.
* Waldemar Malinowski: *Impfungen für Auslandsreisende und Malariaprophylaxe. Vademecum für niedergelassene Ärzte*. Facultas, Wien 2001, ISBN 3-85076-538-5.
* Martin Kappas: *Klimatologie: Klimaforschung im 21. Jahrhundert – Herausforderung für Natur- und Sozialwissenschaften.* Spektrum, Heidelberg 2009, ISBN 978-3-8274-1827-2; 7.2.1. *Auswirkungen von Temperaturveränderungen auf die Malariaübertragung*; 7.2.2. *Auswirkungen von Niederschlagsveränderungen auf die Malariaübertragung* Iigschränkti Vorschau uf books.google.de.
* Fritz H. Kayser u. a.: *Taschenlehrbuch medizinische Mikrobiologie.* 11. Auflage, Thieme, Stuttgart 2005, ISBN 3-13-444811-4.
* Charles C. Mann: *Kolumbus’ Erbe.* 2. Uflaag. Rowohlt, Hamburg 2013, ISBN 978-3-498-04524-1.

### Büecher uf Änglisch

* Peter Perlmann, Marita Troye-Blomberg: *Malaria Immunology*. Karger, Baasel 2002, ISBN 3-8055-7376-6.
* David Sullivan, Sanjeev Krishna (Hrsg.): *Malaria. Drugs, disease and post-genomic biology*. Springer, Berlin 2005, ISBN 3-540-25363-7.
* David A. Warrell, Herbert M. Gilles: *Essential Malariology*. Arnold, London 2002, ISBN 0-340-74064-7.

## Weblingg

 **Commons: Malaria** – Sammlig vo Multimediadateie
* Malaria – Informatione vum Robert-Koch-Institut
* Empfehlungen zur Malariaprophylaxe der Deutschen Gesellschaft für Tropenmedizin und Internationale Gesundheit e. V. (DTG)
* Aktuelle Malariakarte der DTG 2014 (JPG; 490 kB)
* WHO World Malaria Report 2013
* WHO-Empfehlungen für die Behandlung der Malaria WHO, Februar 2006 (änglisch)
* Erbgutsequenz von Plasmodium falciparum ist entschlüsselt. (Nature)
* Malaria – eine bekannte Krankheit? (Organisation für eine solidarische Welt, OEW)
* Matthias Giger: *„Rückblick in die Geschichte der Malaria und historische Behandlungsmethoden.“* 1999.
* Geschichte der Malaria in den Nordseemarschen (änglisch)
* D. Sägesser, B. Thoet: *Lernprogramm für Studierende der Medizin.* Dissertation Universität Bern, Abteilung für Unterrichtsmedien (AUM). Bärn 1999, 2005.
* Interaktive Abfrage von Fallzahlen und Inzidenzen meldepflichtiger Infektionskrankheiten in Deutschland.
* MARA/ARMA Project Malaria-Risikokarten für Afrika
* Malaria-Atlas-Projekt finanziert durch den Wellcome Trust (änglisch)
* *Parasit ohne Gnade.* Dokumentation vom Heiner Schirmer uf dctp.tv.
* TED-talk about "Cheese, dogs and a pill to kill mosquitoes and end malaria" at TEDxMaastricht,·Apr 2012
* Multimedia-Collage - 10 Jahre Kampf

## Fuessnoote

|  |  |
| --- | --- |
|  | Bitte tue de Hiwiis zu Gsundheitsthemene biachte! |

|  |  |
| --- | --- |
|  | Dä Artikel basiert uff ere fräie Übersetzig vum Artikel „Malaria“ vu de dütsche Wikipedia. E Liste vu de Autore un Versione isch do z finde. |